open-index/open-wikipedia-markdown huggingface dataset:
Αυξεντίου Ξάνθης

Ο **Αυξεντίου** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Ο Αυξεντίου βρίσκεται στο κέντρο της πεδιάδας της Ξάνθης με υψόμετρο 30 μέτρα σε απόσταση 4 χλμ. Α.-ΝΑ. από τη Γενισέα (έδρα του δήμου) και 9 χλμ. Ν.-ΝΑ. από την πόλη της Ξάνθης. Βορειοδυτικά του χωριού περνάει η Εγνατία Οδός και βορειοανατολικά η ΕΟ Ξάνθης - Κομοτηνής. Δίπλα και δυτικά είναι ο οικισμός Αλκυόνη, ενώ δίπλα και βορειοδυτικά το Παλαιό Κατράμι, το οποίο προϋπήρχε από την εποχή της τουρκοκρατίας με την ονομασία *Καρά-κιοϊ*. Το 1926 διασκορπισμένοι Μικρασιάτες πρόσφυγες της ευρύτερης περιοχής της Θράκης εγκαταστάθηκαν σε κτήματα που τους παραχωρήθηκαν και ίδρυσαν το Νέο Κατράμι, ονομασία που διατηρήθηκε μέχρι το 1957 οπότε μετονομάστηκε προς τιμή του Ελληνοκύπριου ήρωα και αγωνιστή της ΕΟΚΑ, Γρηγόρη Αυξεντίου. 
Αναφέρεται επίσημα, μετά την απελευθέρωση, ως Νέον Κατράμιον το 1928 όταν προσαρτήθηκε στην τότε κοινότητα Χιονίστρας και το 1957 με το ΦΕΚ 253Α - 14/12/1957 μετονομάστηκε σε Αυξεντίου. Σύμφωνα με το Πρόγραμμα «Καλλικράτης» μαζί με τη Διομήδεια, τον Νέο Ζυγό, το Παλαιό Κατράμιο, τον Πετεινό και τη Φελώνη αποτελούν τη δημοτική κοινότητα Διομηδείας που υπάγεται στη δημοτική ενότητα Βιστωνίδος του Δήμου Αβδήρων και σύμφωνα με την απογραφή του 2011 έχει ως πληθυσμό 264 κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Βαφαίικα Ξάνθης

Τα **Βαφαίικα** ή **Βαφέικα** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Τα Βαφαίικα βρίσκονται στο κέντρο της πεδιάδας της Ξάνθης και σε υψόμετρο 30 μέτρα ενώ απέχουν περίπου 3 χλμ. Β. από τη Γενισέα (έδρα του δήμου) και 8 χλμ. ΝΑ. από την πόλη της Ξάνθης. Μέσα από το χωριό περνάει η ΕΟ Ξάνθης - Κομοτηνής, η οποία βορειοδυτικά διασταυρώνεται με την Εγνατία Οδό (κόμβος Βαφέϊκων) ενώ στη βόρεια άκρη του περνάει ο ποταμός Κόσυνθος. Χαρακτηριστικό του χωριού είναι οι "στήλοι / καλάθια" της Δ.Ε.Η. που φιλοξενούν, από την άνοιξη και μετά, ζευγάρια πελαργών που μεταναστεύουν στην ευρύτερη περιοχή του Εθνικού Πάρκου Ανατολικής Μακεδονίας- Θράκης (ΕΠΑΜΘ) και τον υγρότοπο της λίμνης Βιστωνίδας.

Η παλιά τους ονομασία, από την περίοδο της τουρκοκρατίας, είναι *Μπογιατζηλάρ* και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης.  Αναφέρεται επίσημα, μετά την απελευθέρωση, ως *Βαφέικα* το 1924 στο ΦΕΚ 194Α - 14/08/1924 να προσαρτάται στην τότε κοινότητα Γενισαίας. Σύμφωνα με το Πρόγραμμα «Καλλικράτης» μαζί με την Γενισέα αποτελούν τη δημοτική κοινότητα Γενισέας που υπάγεται στη δημοτική κοινότητα Βιστωνίδος του Δήμου Αβδήρων και σύμφωνα με την απογραφή του 2011 έχει ως πληθυσμό 712 κατοίκους.

Η Εκκλησία του όμορφου αυτού χωριού είναι αφιερωμένη στον Άγιο Γεράσιμο της Κεφαλονιάς.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Off Festival

Το **Off Festival** είναι μουσικό φεστιβάλ εναλλακτικής ροκ το οποίο λαμβάνει χώρα σε ετήσια βάση στο Κατοβίτσε της Πολωνίας. Διοργανωτής και καλλιτεχνικός διευθυντής του φεστιβάλ είναι ο τραγουδιστής και κιθαρίστας Άρτουρ Ρόγιεκ.

Το επόμενο είναι προγραμματισμένο για τις 5 - 7 Αυγούστου 2022. Θα εμφανιστούν οι: Ίγκι Ποπ, Bikini Kill, Central Cee, Metronomy, Dry Cleaning, Νάταλι Μπέργκμαν, Q, Amenra, DIIV, Καμάαλ Ουίλιαμς, Alyona Alyona, Mura Masa, Prospa, Oxford Drama, Easyfun, Namasenda, Ćpaj Stajl, Σαρλότ Αντιγκερί και Μπόλις Πουπούλ, Σοφία Κουρτέση, Papa D, Polonia Disco, Myd (live band), Oysterboy, Pink Siifu & Negro 6', The Armed, Jaubi, Squid, Yard Act, Lordofon, Ela Minus και άλλοι.

## Ιστορία
Η ιδέα για το φεστιβάλ ξεκίνησε από τον Άρτουρ Ρόγιεκ, τον πρώην τραγουδιστή και κιθαρίστα του εναλλακτικού ροκ συγκροτήματος Myslovitz. Το 2006, ο Άρτουρ, μαζί με τους στενούς συνεργάτες του, διοργάνωσε το πρώτο Φεστιβάλ Οφ, στα Πάρκα Σουούπνα της πόλης Μισουοφίτσε, το οποίο προσέλκυσε πάνω από 10.000 θεατές, Από τότε το φεστιβάλ Οφ άρχισε να διεξάγεται ετήσια. Μετά το 2009 μεταφέρθηκε από την πόλη Μισουοφίτσε στη γειτονική πόλη Κατοβίτσε, και συνέχισε να διεξάγεται ετήσια.

Τα φεστιβάλ 2020 και 2021 είχαν προγραμματιστεί και ακυρώθηκαν επειδή μετά την κρίση από την πανδημία κορονοϊού απαγορεύτηκαν οι μαζικές εκδηλώσεις.

## Παραπομπές


## Εξωτερικοί σύνδεσμοι

*Επίσημος ιστότοπος OFF Festival
*OFF Festival TV
*OFF Festival Club 
*Drowned in Sound review 

Κατηγορία:Φεστιβάλ μουσικής στην Πολωνία
Γουαμπάνα

Η **Γουαμπάνα** (αγγλικά: Wabana) είναι πόλη του Καναδά και η μεγαλύτερη, και η μόνη ενσωματωμένη, κοινότητα στο νησί Μπελ στην επαρχία της Νέας Γης και Λαμπραντόρ.

## Γεωγραφία
Η πόλη βρίσκεται στο βορειοανατολικό άκρο του νησιού και ενσωματώθηκε το 1950. Το έδαφος του νησιού Μπελ περιέχει κόκκινο αιματίτη ή σιδηρομετάλλευμα και αυτός ο πόρος ήταν ο κύριος λόγος για την ανάπτυξη της Γουαμπάνα.

## Δημογραφικά στοιχεία
Ο πληθυσμός της Γουαμπάνα κορυφώθηκε στους 8.026 κατοίκους το 1961. Από το κλείσιμο των ορυχείων το 1966, ο πληθυσμός μειώθηκε σταθερά, με την απογραφή του 2016 να αναφέρει πληθυσμό 2.146 κατοίκων στην κοινότητα.

## Παραπομπές


Κατηγορία:Πόλεις της Νέας Γης και του Λαμπραντόρ
Χολικά οξέα

Τα **χολικά οξέα** (*αγγλ.* bile acids), τα οποία συνήθως συναντώνται ως **χολικά άλατα** είναι πολικά καρβοξυλικά οξέα παράγωγα της χοληστερόλης και ιδιαίτερα σημαντικά μόρια για την πέψη, ειδικά για τη διαλυτοποίηση των λιπών της τροφής. Τα άλατα Να⁺ και Κ⁺ του γλυκοχολικού οξέος και του ταυροχολικού οξέος είναι τα κύρια **χολικά άλατα.**  To γλυκοχολικό και το ταυροχολικό προκύπτουν από τη σύζευξη του **χολικού οξέος** με γλυκίνη και ταυρίνη, αντίστοιχα.

Τα **χολικά άλατα** περιέχουν πολικές και παράλληλα μη πολικές περιοχές και δρουν ως ισχυρά απορρυπαντικά. Αυτές οι ουσίες συντίθεται στο ήπαρ, αποθηκεύονται στη χοληδόχο κύστη και εκκρίνονται στο έντερο, στον βαθμό που η δράση τους απαιτείται.

## Σύνθεση
Η σύνθεση **χολικών αλάτων** αντιπροσωπεύει την κύρια οδό αποικοδόμησης της χοληστερόλης. Το πρώτο βήμα περιλαμβάνει υδροξυλίωση στον C-7, η 7α-υδροξύλαση, η οποία καταλύει την αντίδραση, είναι μια οξειδάση μεικτής λειτουργίας που συνεργάζεται με το κυτόχρωμα P-450. Οι οξειδάσες μεικτής λειτουργίας (αγγλ. mixed-function oxidases) χρησιμοποιούν στις αντιδράσεις τους μοριακό O<sub>2</sub> ως υπόστρωμα. Το ένα άτομο οξυγόνου προορίζεται για υδροξυλίωση του υποστρώματος, ενώ το δεύτερο ανάγεται σε νερό. Η λειτουργία του κυτοχρώματος P-450 είναι η ενεργοποίηση του O2 για την αντίδραση υδροξυλίωσης.

## Πηγές

Κατηγορία:Καρβονικά οξέα
Κισγιακμπίκα Μπαϊριάσοβα

Η **Κισγιακμπίκα Μπαϊράσοβα** (1679 - 1739) ήταν μια με τη βία βαπτισμένη στην Ορθοδοξία Μπασκίρα Μουσουλμάνα γυναίκα, η οποία καταδικάστηκε σε κάψιμο στην πυρά επειδή επέστρεψε στο Ισλάμ.

## Βιογραφία
Η Μπαϊριάσοβα γεννήθηκε το 1679 στο βόλοστ του Ντουβάνσκοϊ στη Σιβηρική οδό στη Ρωσία. Στις αρχές του 18ου αιώνα, η λεγόμενη "εξουσία του βουνού" δημιουργήθηκε στα Ουράλια. 

Ο Βασίλι Τάτιστσεφ, γνωστός ως ο ιδρυτής της Αικατερινούπολης, και συγγραφέας του βιβλίου "Η Ιστορία της Ρωσίας", ήταν ο επικεφαλής της "εξουσίας του βουνού". Εκείνη τη στιγμή, ξεκίνησε η ανάπτυξη νέων κοιτασμάτων, εργοστασίων και ορυχείων στην περιοχή. Οι ντόπιοι Μπασκίροι φοβούνταν ότι θα χάσουν την πατρογονική εξουσία τους στα εδάφη που προσαρτήθηκαν στη Ρωσία, και προσπάθησαν να προστατεύσουν την πολιτιστική, θρησκευτική και εγχώρια παράδοση τους. Η δυσαρέσκεια του λαού προσκάλεσε την εξέγερση του 1735-1740. Κατά την εξέγερση η "εξουσία του βουνού" απάντησε με τιμωρητικές εκστρατείες. Οι κάτοικοι των επαναστατημένων χωριών σκοτώθηκαν, πουλήθηκαν ως σκλάβοι ή βαπτίστηκαν με τη βία. Η Μπαϊριάσοβα συνελήφθη και μεταφέρθηκε στην Αικατερινούπολη. Δόθηκε ως σκλάβα στον συγγραφέα και μεταφραστή Κιριάκ Κοντράτοβιτς. Βαπτίστηκε και της δόθηκε το όνομα Κατερίνα.

Όπως και οι υπόλοιποι σκλάβοι, η Κισιακμπίκα ονειρευόταν την απελευθέρωση της. Στις 18 Σεπτεμβρίου 1737, έκανε την πρώτη της απόδραση με μια άλλη σκλάβα. Η ηλικιωμένη γυναίκα συνελήφθη και μαστιγώθηκε. Αλλά αυτό δεν τη σταμάτησε. Στις 26 Σεπτεμβρίου του ίδιου έτους η Κισγιακμπίκα έκανε τη δεύτερη απόδραση από την Αικατερινούπολη με τη γραμματέα του διευθυντή της "εξουσίας του βουνού". Η Κισγιακμπίκα συνελήφθη και μαστιγώθηκε.

Εν τω μεταξύ, στις 20 Απριλίου 1738, εκτελέστηκε ο Τοϊγκίλντα Ζουλιάκοφ. Επίσης βαπτίστηκε με τη βία και επέστρεψε στη θρησκεία του, το Ισλάμ. Όλα οι Μπασκίροι στην Αικατερινούπολη και τα περίχωρά της υποχρεώθηκαν να παρακολουθήσουν την εκτέλεση του. Ο Ζιλγιάκοφ πυρπολήθηκε μπροστά στα παιδιά του. Αλλά η Κισιακμπίκα δεν φοβήθηκε. Τον Σεπτέμβριο του 1738 απέδρασε για τρίτη φορά.

Στις 8 Φεβρουαρίου 1739 αποφασίστηκε η καύση της Κισιακμπίκα επειδή το έσκασε τρεις φορές και επέστρεψε στο Ισλάμ.

Ένα μήνα αργότερα, μετά τη δημοσίευση της απόφασης, η Μπαϊριάσοβα εκτελέστηκε στην κεντρική πλατεία της Αικατερινούπολης.

## Δείτε επίσης

* Αποστασία στον Χριστιανισμό

## Εξωτερικοί σύνδεσμοι

* Γυναικείες ιστορίες: Η Μπασκίρα Ιωάννα της Μάγχης  Реальное время 10.03.2018 (στα ρωσικά)

## Παραπομπές
 
Κατηγορία:Ιστορία του Μπασκορτοστάν
Κατηγορία:Μπασκίροι
Κατηγορία:Θρησκευτικές διώξεις
Θεατρολογία

**Θεατρολογία** *(θέατρο + λόγος)* είναι η επιστήμη που μελετά το Θέατρο χρησιμοποιώντας πολλούς διαφορετικούς επιστημονικούς κλάδους. 
Συγκεκριμένα τα επιστημονικά πεδία της Φιλολογίας, της Ιστορίας της Φιλοσοφίας , της Κοινωνιολογίας, της Σημειολογίας, της Επικοινωνιολογίας, και άλλων επιστημών χρησιμοποιούνται προκειμένου να αναλυθεί το Θέατρο και από τις δυο όψεις του: το κείμενο και την παράσταση. 
Το **κείμενο** είναι η λογοτεχνική πλευρά του Θεάτρου ενώ η **παράσταση** είναι η εκφραστική καλλιτεχνική πλευρά. 
Όσον αφορά την Παράσταση η Θεατρολογία μελετά και  αποκωδικοποιεί τα στοιχεία μιας παράστασης (*Σημειολογία του Θεάτρου*) των σχέσεων μεταξύ των διαφόρων συντελεστών μιας παράστασης (σκηνοθέτης ηθοποιός μουσικός), την επίδραση των στοιχείων του εκάστοτε χώρου και του χρόνου μιας παράστασης και τον τρόπο επικοινωνίας μεταξύ συντελεστών και κοινού (*Θεωρία της πρόσληψης του θεάτρου*). Επίσης, μελετάται η επίδραση του θεάτρου από την πλευρά του θεατή (*Κοινωνιολογία του θεάτρου*), δηλαδή  τους τρόπους απόδοσης του σκηνικού θεάματος, την *εκπαίδευση* του θεατή, τη θεατρική κριτική καθώς και την σχέση μεταξύ θεάτρου και κοινωνίας, τον αντίκτυπο των παραστάσεων σε μια κοινωνία, τη διαφήμιση, τα μέσα μαζικής επικοινωνίας και τον τρόπο χρησιμοποίησης τους.
Κλάδοι της Θεατρολογίας είναι η Ιστορία του Θεάτρου και η Δραματουργία, η Κοινωνιολογία του Θέατρου , η Σημειολογία της παράστασης, η Φαινομενολογία του Θεάτρου η Θεατρική Ανθρωπολογία, η Συγκριτική Θεατρολογία και η Θεωρία του Θεάτρου.

Ο επιστήμονας που ασχολείται με το Θέατρο συνολικά, ονομάζεται **Θεατρολόγος**. Ο θεατρολόγος εργάζεται είτε στο  Θέατρο ως επιμελητής παραστάσεων, εισηγητής και διευθυντής δραματολογίου , συγγραφέας θεωρητικών κειμένων ή και του προγράμματος, σκηνοθέτης ή αναλυτής του θεατρικού κειμένου, είτε στην Εκπαίδευση, ως καθηγητής Θεατρολογίας στην Δημόσια Εκπαίδευση και στις εξειδικευμένες Δραματικές σχολές, ως υπεύθυνος Θεατρικών Μουσείων σε εκπαιδευτικά προγράμματα Μουσειακής Αγωγής είτε στα Μέσα Μαζικής Ενημέρωσης, ως θεατρικός κριτικός, πολιτιστικός συντάκτης, επιμελητής εκδόσεων, επιστημονικός συνεργάτης ντοκυμαντέρ ή εξειδικευμένων εκπομπών είτε τέλος ως ερευνητής σε Πανεπιστήμια.

## Κύρια Πηγή
* «Στοιχεία Θεατρολογίας», βιβλίο καθηγητή Α΄ Λυκείου, εκδόσεις ΟΕΔΒ, 1998, http://archeia.moec.gov.cy/sm/467/stoicheia_theatrologias_a_lyk_bk.pdf
## Πηγές - Παραπομπές


Κατηγορία:Θέατρο
Θ
Τζαμί Μπάνια Μπασί

Το **Τζαμί Μπάνια Μπασί** (βουλγαρικά: Баня баши джамия, τουρκικά: *Banya Başı Camii*) είναι τζαμί στη Σόφια της Βουλγαρίας.

## Ιστορία
αριστερά|μικρογραφία| Το Τζαμί Μπάνια Μπασί από τα δυτικά.
Το τζαμί σχεδιάστηκε από τον διάσημο Οθωμανό αρχιτέκτονα Μιμάρ Σινάν και ολοκληρώθηκε το 1566, κατά τη διάρκεια των ετών που οι Οθωμανοί είχαν τον έλεγχο της πόλης. Το όνομα του τζαμιού προέρχεται από τη φράση *Banya Bashi*, που σημαίνει *πολλά λουτρά*. Το πιο αξιοσημείωτο χαρακτηριστικό του τζαμιού είναι ότι ήταν χτισμένο πάνω σε φυσικά ιαματικά λουτρά. Μπορεί κανείς να δει ακόμη και τον ατμό να ανεβαίνει από τις οπές στο έδαφος κοντά στα τείχη του τζαμιού. Το τζαμί είναι διάσημο για το μεγάλο θόλο του, διαμέτρου 15 μέτρων και του μιναρέ.

Επί του παρόντος, το Τζαμί Μπάνια Μπασί είναι το μόνο λειτουργικό τζαμί στη Σόφια, ένα κατάλοιπο της οθωμανικής κυριαρχίας της Βουλγαρίας, η οποία διήρκεσε σχεδόν πέντε αιώνες και χρησιμοποιείται από τη μουσουλμανική κοινότητα της πόλης.

## Δείτε επίσης

* Οθωμανική αρχιτεκτονική
* Ισλάμ στη Βουλγαρία

## Παραπομπές


## Εξωτερικοί σύνδεσμοι

* Ιστορικές φωτογραφίες του Τζαμιού Μπάνια Μπασί

Κατηγορία:Οθωμανικά τζαμιά στη Βουλγαρία
Κατηγορία:Τζαμιά με τρούλους
Κατηγορία:Κτίρια και κατασκευές στη Σόφια
Κατηγορία:Αξιοθέατα στη Σόφια
Κατηγορία:Πολιτισμός της Σόφιας
Κατηγορία:Θρησκευτικά κτίρια και κατασκευές στη Βουλγαρία
Φελώνη Ξάνθης

Η **Φελώνη ** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Φελώνη βρίσκεται στο κέντρο της πεδιάδας της Ξάνθης με υψόμετρο 42 μέτρα, σε απόσταση 7 χλμ. ΒΔ. από τη Γενισέα (έδρα του δήμου) και 6 χλμ. Ν.-ΝΑ. από την πόλη της Ξάνθης. Το χωριό είναι κτισμένο δυτικά του Κόσυνθου, κοντά στη  συμβολή της Εγνατίας Οδού με την ΕΟ Ξάνθης - Κομοτηνής (κόμβος Βαφέϊκων). Δίπλα και βόρεια είναι ο οικισμός Παλαιός Ζυγός, νοτιοανατολικά τα Βαφαίικα, νοτιοδυτικά η Διομήδεια και δυτικά ο Πετεινός. Η παλιά του ονομασία, από την περίοδο της τουρκοκρατίας, είναι *Μουαφακλή* και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης *Odrin*. Αναφέρεται επίσημα, μετά την απελευθέρωση, με την ονομασία Φελώνη το 1924 στο ΦΕΚ 194Α - 14/08/1924 να προσαρτάται στην τότε κοινότητα Χιονίστρας. Σύμφωνα με το Πρόγραμμα «Καλλικράτης» μαζί με τη Διομήδεια, τον Νέο Ζυγό, το Παλαιό Κατράμιο, τον Πετεινό και τα Βαφαίικα αποτελούν τη δημοτική κοινότητα Διομηδείας που υπάγεται στη δημοτική κοινότητα Βιστωνίδος του Δήμου Αβδήρων και σύμφωνα με την απογραφή του 2011 έχει ως πληθυσμό 609 κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Πεντραξίνες

Οι πεντραξίνες (αγγλ. pentraxins) είναι λεκτίνες που υιοθετούν μια ασυνήθιστη τεταρτοταγή δομή, στην οποία πέντε πανομοιότυπες υπομονάδες συνδυάζονται ώστε να σχηματίσουν ένα επίπεδο δακτύλιο με μια κεντρική οπή. 

Η C-αντιδρώσα πρωτεΐνη είναι μια πεντράξινη που λειτουργεί για να περιορίσει τη βλάβη των ιστών, την οξεία φλεγμνονή, και τις αυτοάνοσες αντιδράσεις.

## Παραπομπές

Κατηγορία:Πρωτεΐνες
Φίλια Ξάνθης

Τα **Φίλια** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Τα Φίλια βρίσκονται προς τα όρια με την Περιφερειακή Ενότητα Ροδόπης και την βορειοανατολική άκρη της πεδιάδας της Ξάνθης σε υψόμετρο 100 μέτρα. Απέχουν 16 χλμ. ΒΑ. από τη Γενισέα (έδρα του δήμου), 13 χλμ. Α. από την Ξάνθη και 40 χλμ. Δ. από την Κομοτηνή. Το χωριό είναι κτισμένο ανάμεσα στο Σέλερο (ΝΔ.) και τα Σήμαντρα (Α.) από τα οποία διαχωρίζεται με τον χείμαρρο Χαλκόρεμα που νοτιότερα καταλήγει στο ποταμό Κόσυνθο ενώ στα νότια του περνάει η ΕΟ Ξάνθης - Κομοτηνής. Δίπλα στο χωριό και την τοποθεσία "Ερέκ Ταρλά" έχουν βρεθεί προϊστορικά ευρήματα καθώς και προϊστορικός οικισμός ενώ στα βόρεια και την τοποθεσία " Καλές" λείψανα ασβεστόκτιστου φρουρίου βυζαντινής /  μεταβυζαντινής περιοόδου.

Η παλιά του ονομασία, από την περίοδο της τουρκοκρατίας, είναι *Nτιγικλέρ* και σύμφωνα με τα οθωμανικά απογραφικά κατάστιχα (*Salname*) του 1898 είχε 45 σπίτια μουσουλμάνων ενώ από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Αναφέρεται επίσημα, μετά την απελευθέρωση, το 1924 με την ονομασία Φίλια στο ΦΕΚ 194Α - 14/08/1924 να προσαρτάται στην τότε κοινότητα Σελέρου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Σελέρου που υπάγεται στη δημοτική ενότητα Σελέρου του Δήμου Αβδήρων και σύμφωνα με την απογραφή του 2011 έχει ως πληθυσμό 861 κατοίκους.

## Εξωτερικοί σύνδεσμοι

* Οριοθέτηση οικισμού Φίλια  από τον ιστότοπο Δήμου Ξάνθης
* Οι πεζοπορικές διαδρομές Φίλια - Ρύμη από τον ιστότοπο http://www.hellaspath.gr/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Λεκτίνες

Οι **λεκτίνες** είναι μια κατηγορία πρωτεϊνών που προσδένουν υδατάνθρακες με υψηλή ειδικότητα και συγγένεια. Οι **λεκτίνες** παίζουν πολλούς ρόλους σε φαινόμενα βιολογικής αναγνώρισης που περιλαμβάνουν κύτταρα, υδατάνθρακες και πρωτεΐνες.

Οι λεκτίνες βρίσκονται σε πολλές τροφές. Ορισμένα τρόφιμα, όπως φασόλια και σπόροι, πρέπει να μαγειρευτούν ή να υποστούν ζύμωση για να μειωθεί η περιεκτικότητα τους σε λεκτίνες. Ορισμένες λεκτίνες είναι ευεργετικές, όπως η CLEC11A, η οποία προάγει την ανάπτυξη των οστών, ενώ άλλες μπορεί να είναι ισχυρές τοξίνες όπως η ρικίνη. 

Οι λεκτίνες μπορούν να απενεργοποιηθούν από συγκεκριμένους μονο- και ολιγοσακχαρίτες, αυτή η δέσμευση είναι για την κατάποση των λεκτινών από σιτάρια, όσπρια και στρυχνοειδή φυτά, η συμπλοκή αυτή εμποδίζει την σύνδεση λεκτίνης-υδαταθρακών εντός της κυτταρικής μεμβράνης.

## Πηγές

Κατηγορία:Πρωτεΐνες
Υπουργείο Εξωτερικών (Τουρκία)

Ο **Υπουργός Εξωτερικών της Τουρκικής Δημοκρατίας** (τούρκικα: *Dışişleri Bakanlığı*) είναι ο υπουργός της κυβέρνησης που είναι επικεφαλής του Υπουργείου Εξωτερικών και είναι μέλος του Υπουργικού Συμβουλίου της Τουρκίας. Ο υπουργός είναι υπεύθυνος για την εποπτεία των διεθνών σχέσεων της κυβέρνησης, αν και το Υπουργείο Υποθέσεων της Ευρωπαϊκής Ένωσης διαχειρίζεται τις ειδικές σχέσεις που αφορούν τις ενταξιακές διαπραγματεύσεις της Τουρκίας με την Ευρωπαϊκή Ένωση.

Το γραφείο ιδρύθηκε το 1920, κατά τη διάρκεια του Τουρκικού Πολέμου της Ανεξαρτησίας, με τον Μπεκίρ Σάμι Κουντούχ να γίνεται ο πρώτος Υπουργός του συγκεκριμένου αξιώματος. Ο σημερινός υπουργός εξωτερικών της χώρας, είναι ο Χακάν Φιντάν, ο οποίος ανέλαβε τα καθήκοντά του στις 3 Ιουνίου 2023, μετά από τον σχηματισμό της κυβέρνησης του προέδρου Ρετζέπ Ταγίπ Ερντογάν.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 
* Επίσημη ιστοσελίδα 

Κατηγορία:Υπουργείο Εξωτερικών Υποθέσεων της Τουρκίας
Εξωτερικων
Τουρκια
Παγκόσμια Ημέρα της Γλώσσας Ρομά

Η **Παγκόσμια Ημέρα της Γλώσσας Ρομά** προωθεί την γλώσσα, τον πολιτισμό και την εκπαίδευση των ρομά. Γιορτάζεται κάθε χρόνο στις 5 Νοεμβρίου, από το 2015. Καθιερώθηκε από το Κοινοβούλιο της Κροατίας το 2012 και από την UNESCO το 2015. Από το 2018, δεκαέξι κράτη-μέλη του Συμβουλίου της Ευρώπης αναγνωρίζουν την γλώσσα ρομά ως μειονοτική γλώσσα βάσει του ευρωπαϊκού χάρτη για τις περιφερειακές ή μειονοτικές γλώσσες.

## Εξωτερικοί σύνδεσμοι
* Αρχείο της Κοινότητας Ρομά
* UNESCO

## Δείτε επίσης
* Παγκόσμια Ημέρα των Ρομά

## Παραπομπές

Γλωσσα Ρομα
Ημερα Γλωσσας
Ρόι ΝτεΜέιο

Ο **Ρόι Άλμπερτ ΝτεΜέιο** (αγγλικά: **Roy Albert DeMeo**, 7 Σεπτεμβρίου 1940 - 10 Ιανουαρίου 1983) ήταν Αμερικανός γκάνγκστερ ιταλικής καταγωγής, μέλος της Οικογένειας Γκαμπίνο στη Νέα Υόρκη. Ήταν επικεφαλής μιας ομάδας που αναφέρεται ως **πλήρωμα ΝτεΜέιο**, η οποία έγινε διαβόητη για τον μεγάλο αριθμό δολοφονιών που διέπραξαν και για τον τρομερό τρόπο που αποσύνθεταν τα πτώματα. Το πλήρωμα διέπραξε πολύ μεγάλο αριθμό δολοφονιών, με την πλειοψηφία να διαπράχθηκε από τον ίδιο τον Ρόι ΝτεΜέιο.

## Εξωτερικοί σύνδεσμοι
* 

## Παραπομπές


Κατηγορία:Αμερικανοί Γκάνγκστερ
Κατηγορία:Αμερικανοί κατά συρροή δολοφόνοι
Κατηγορία:Αμερικανοί μαφιόζοι σικελικής καταγωγής
Δομή Κατσικά

Η **Δομή Κατσικά** είναι επιχειρησιακή μονάδα του Υπουργείου Μετανάστευσης και Ασύλου για τη φιλοξενία και προσωρινή υποδοχή προσφύγων και μεταναστών στην Ελλάδα. Βρίσκεται στη Δημοτική Κοινότητα Κατσικά του Δήμου Ιωαννιτών της Περιφερειακής Ενότητας Ιωαννίνων της Περιφέρειας Ηπείρου. Στη δομή δραστηριοποιούνται ο ΕΟΔΥ, το Υπουργείο Παιδείας, ο Ελληνικός Στρατός, η ASB Ελλάδος και η Μετάδραση.

## Διαχείριση της δομής

Η δομή Κατσικά είναι η μεγαλύτερη δομή προσφύγων και μεταναστών στην Ήπειρο. Διοικητής της δομής από το Νοέμβριο 2020 είναι ο επιχειρηματίας Δημήτρης Λάκκας. Υποστήριξη στις ομάδες διαχείρισης των δομών φιλοξενίας της Ηπείρου (Κατσικά, Φιλιππιάδας, Δολιανών) παρέχει η εταιρία ASB από το Φεβρουάριο 2018.

Το Δεκέμβριο του 2020 στη δομή διέμεναν περίπου 1300 άτομα, σε συνολική χωρητικότητα 1450 ατόμων.

## Επεισόδια

Στις 14 Δεκεμβρίου 2020 σημειώθηκαν επεισόδια μεταξύ αστυνομικών δυνάμεων, συμπεριλαμβανομένων διμοιριών ΜΑΤ, και διαμενόντων στη δομή λόγω της εγκατάστασης σε αυτήν περίπου 150 νεοαφιχθέντων προσφύγων. Μαρτυρίες μιλούν για χρήση βίας, δακρυγόνων και πυροβολισμών στον αέρα, ενώ η Ελληνική Αστυνομία δεν έχει εκδώσει ανακοίνωση για το συμβάν. Η ένταση δημιουργήθηκε λόγω της σύμπτυξης που έπρεπε να γίνει στα κοντέινερ ώστε να φιλοξενηθούν τα επιπλέον άτομα που μετακινήθηκαν στη δομή από Αθήνα, Σέρρες και άλλες περιοχές της χώρας. Δύο άτομα εκ τών ήδη διαμενόντων στη δομή αρνήθηκαν να μετακινηθούν με αποτέλεσμα να σχηματιστεί σε βάρος τους δικογραφία.

## Δείτε επίσης
* Δομή Φιλοξενίας και Προσωρινής Υποδοχής
* Κέντρο Υποδοχής και Ταυτοποίησης

## Παραπομπές


## Εξωτερικοί σύνδεσμοι

*  Οι επιχειρησιακές μονάδες του Υπουργείου Μετανάστευσης και Ασύλου

Κατηγορία:Προσφυγικοί οικισμοί και καταυλισμοί στην Ελλάδα
Μουσείο του Πολιτισμού των Ρομά

Το Μουσείο Πολιτισμού των Ρομά στην Τσεχία (*Muzeum romské kultury*) είναι ένας οργανισμός αφιερωμένος στην ιστορία και τον πολιτισμό των Ρομά. Βρίσκεται στο Μπρνο στην Τσεχία.

## Ιστορία
Το Μουσείο ιδρύθηκε το 1991 από μέλη των Ρομά διανοητών στην Τσεχία, με επικεφαλής την Γιάνα Χορβάθοβα, αμέσως μετά την επανάσταση του βελούδου στην Τσεχοσλοβακία. Κατά τα πρώτα χρόνια, το μουσείο μεταφερόταν από το ένα μέρος στο άλλο και αντιμετώπιζε οικονομικά προβλήματα. Τον Δεκέμβριο 2000 μετακόμισε στο σημερινό κτίριο στην οδό Μπρατισλάβσκα στο Μπρνο, το οποίο θεωρείται το κέντρο της τοπικής κοινότητας Ρομά. Το Μουσείο χρηματοδοτείται από τον κρατικό προϋπολογισμό της χώρας.

Την 1η Δεκεμβρίου 2005 άνοιξε η πρώτη μόνιμη έκθεση.

## Εκθέσεις
Η μόνιμη συλλογή καλύπτει 6 δωμάτια και μια έκταση 326 m². Είναι αφιερωμένη στην ζωή, τον πολιτισμό και τα σημαντικά γεγονότα των Ρομά κατά την περίοδο από την μετανάστευσή τους από την Ινδία μέχρι σήμερα, με ιδιαίτερη έμφαση στην ζωή τους στα εδάφη της Τσεχίας την περίοδο 1945-1989.

Περιοδικές εκθέσεις, κυρίως τέχνης και φωτογραφίας, πραγματοποιούνται ανά χρονικά διαστήματα.

Παράλληλα με τις εκθέσεις, το μουσείο αποτελεί επίσης μέρος για έρευνα πάνω στους Ρομά στην Κεντρική Ευρώπη. Με μια δημόσια βιβλιοθήκη, οι φοιτητές και άλλοι ενδιαφερόμενοι έχουν την ευκαιρία να επιλέξουν από περισσότερες από 3,000 εκδόσεις (βιβλία, περιοδικά, CDs). Το μουσείο διοργανώνει διαλέξεις, συναυλίες, συζητήσεις και μαθήματα εκμάθησης της γλώσσας ρομά για το κοινό και επαγγελματίες. Το απόγευμα το μουσείο είναι ανοιχτό για τα παιδιά ρομά από την γειτονιά.

## Βιβλιοθήκη
Η βιβλιοθήκη περιλαμβάνει σημαντικές ερευνητικές μελέτες και βιβλία, λογοτεχνία των Ρομά, ειδησεογραφικά άρθρα στην τσεχική και σλοβακική γλώσσα (σχετικά με τους Ρομά), ειδησεογραφικά άρθρα σχετικά με τους Ρομά σε ξένες γλώσσες, συζητήσεις και πρακτικά συνεδρίων.

## Εξωτερικοί σύνδεσμοι
* The Museum of Romani Culture (στα τσεχικά)

**Άλλα μουσεία Ρομά:**

* Documentation and Cultural Centre of German Sinti and Roma στην Χαϊδελβέργη της Γερμανίας (γερμανικά, αγγλικά)
* Ethnographic Museum στο Τάρνοου της Πολωνίας. Click menu *ROMA (CYGANIE)* on the left. (πολωνικά, αγγλικά, ρομά)

Κατηγορία:Ρομά κοινωνία
Moderna

Η **Moderna, Inc** (Μοντέρνα) είναι φαρμακευτική και βιοτεχνολογική εταιρεία με έδρα το Κέιμπριτζ της Μασαχουσέτης στις Ηνωμένες Πολιτείες Αμερικής, η οποία ιδρύθηκε το 2010. Μέχρι τον Φεβρουάριο του 2021 απασχολούσε περισσότερους από 1300 εργαζόμενους. Οι τομείς στους οποίους δραστηριοποιείται είναι στις μεταδοτικές ασθένειες, στην ανοσο-ογκολογία, σε σπάνιες ασθένειες, στις καρδιαγγειακές παθήσεις και σε αυτοάνοσα νοσήματα. Συνεργάζεται με εταιρίες, οργανισμούς και ιδρύματα όπως η Lonza, την Βιοϊατρική Αρχή Προηγμένης Έρευνας και Ανάπτυξης (BARDA), AstraZeneca, Merck, Darpa, Vertex, Karolinska Institutet και το Ίδρυμα Bill & Melinda Gates.

Κύριος στόχος της Moderna είναι η δημιουργία φαρμάκων και εμβολίων και η ανάπτυξή τους με τεχνολογία που βασίζεται στο Αγγελιοφόρο RNA. Ο μηχανισμός αυτός εισάγει το τροποποιημένο νουκλεοσιδικό mRNA(modRNA), το οποίο διατηρείται σε νανοσωματίδια λιπιδίων, σε ανθρώπινα κύτταρα ώστε να προκαλέσει την ανοσοαπόκριση του οργανισμού μας.  Αυτή την στιγμή έχουν 24 προγράμματα υπό ανάπτυξη, ενώ 13 από αυτά βρίσκονται σε κλινικές μελέτες εν εξελίξει.

Η Moderna έγινε γνωστή στο ευρύ κοινό χάρη στο εμβόλιο που ανέπτυξε ενάντια στην ασθένεια COVID-19, που προκαλούσε ο κορονοϊός SARS-CoV-2 και ήταν υπεύθυνος για την πανδημία που ξεκίνησε στα τέλη του 2019. Το εμβόλιό της με κωδική ονομασία mRNA-1273 εγκρίθηκε από αυστηρές ρυθμιστικές αρχές όπως του Ηνωμένου Βασιλείου, των Ηνωμένων Πολιτειών Αμερικής και της Ευρωπαϊκής Ένωσης.

Τον Μάρτιο του 2021, ανακοίνωσε ότι βρίσκεται σε ανάπτυξη και ξεκίνησαν τις κλινικές δοκιμές για την επόμενη γενιά εμβολίου ενάντια στην COVID-19, με κωδική ονομασία mRNA-1283, το οποίο στοχεύει και κωδικοποιεί κρίσιμα τμήματα της πρωτεϊνικής ακίδας του SARS-CoV-2.

## Παραπομπές


Κατηγορία:Φαρμακευτικές εταιρίες
Κατηγορία:Επιχειρήσεις των ΗΠΑ
Αγγειοδραστικό εντερικό πεπτίδιο

Το **αγγειοδραστικό εντερικό πολυπεπτίδιο** (αγγλικά: *Vasoactive intestinal peptide* ή **VIP**) είναι μια πεπτική ορμόνη του γαστρεντερικού συστήματος που παράγεται από τα νευροενδοκρινή κύτταρα στο λεπτό και παχύ έντερο, το πάγκρεας, τον εγκέφαλο και το περιφερικό νευρικό σύστημα.

Οι δράσεις του περιλαμβάνουν τη διέγερση των εκκρίσεων του παγκρέατος, την διέγερση της γλυκογονόλυσης, την αναστολή των εκκρίσεων του στομάχου, τη διέγερση απελευθέρωσης της ινσουλίνης και της γλυκαγόνης, την πρόκληση περιφερικής αγγειοδιαστολής, την πρόκληση θετικής ινοτρόπου και χρονοτρόπου δράσης στο καρδιαγγειακό σύστημα, την επιβράδυνση της γαστρικής κινητικότητας, τη διέγερση της έκκρισης χλωρίου από το έντερο και την αναστολή της εντερικής απορρόφησης νατρίου.

## Μηχανισμοί
Το **VIP** παράγει μια μεσολαβούμενη από G πρωτεΐνη-αδενυλική κυκλάση αύξηση στο cAMP, το οποίο με τη σειρά του πυροδοτεί μια ποικιλία καταρακτών φωσφορυλίωσης πρωτεϊνών, μια από τις οποίες οδηγεί στη μετατροπή φωσφορυλάσης b σε φωσφορυλάση a, διεγείροντας τη γλυκογονόλυση.

## Πηγές


Κατηγορία:Πεπτιδικές ορμόνες
Μάρε Βιντ

Η **Μάρε Βιντ** (γεννημένη ως **Μάρε Μαντ**, 15 Σεπτεμβρίου 1942 - 10 Μαΐου 2020) ήταν Εσθονή γραφίστας. Στη δουλειά της, η Βιντ απεικόνιζε ως επί το πλείστον ένα «ιδανικό τοπίο». Προσπαθούσε να δημιουργήσει μία σύνθεση της φύσης και των ανθρώπινων κατασκευών. Τα έργα της φαίνονταν οικεία στους θεατές χωρίς όμως να υπάρχουν στην πραγματικότητα.Τα θέματά της τα αντλούσε από τη φύση, τα πάρκα και τα σπίτια. Τα έργα της έχουν μια ιδιαίτερη αισθητική. Εμφανίζονται ως τέλεια αρχέτυπα με ιδανική μορφή.

## Βιογραφία
Η Βιντ γεννήθηκε στο Ταλίν, όπου αποφοίτησε από το 9ο Γυμνάσιο το 1961. Από το 1962 έως το 1967, σπούδασε στο Εσθονικό Κρατικό Ινστιτούτο Τέχνης SSR. Αποφοίτησε ως καλλιτέχνης γυαλιού.  Από το 1967 έως το 1969, εργάστηκε ως καθηγήτρια τέχνης σε  ένα Λύκειο στο Ταλίν, τότε ως ανεξάρτητη καλλιτέχνης. Ήταν μέλος της Εσθονικής Ένωσης Καλλιτεχνών από το 1973 και της Ένωσης Εσθονών Χαρακτών από το 1992.

Εργάστηκε σε σχέδιο μελανιού και μολυβιών και κυρίως στη λιθογραφία από το 1972. Στο έργο της Μάρε Βιντ του δεύτερου μισού της δεκαετίας του 1960 και στις αρχές της δεκαετίας του 1970, προέκυψε ένα στυλ, που χαρακτηρίζεται από την ασπρόμαυρη αντίθεση των σχεδίων, στο οποίο το χρώμα χρησιμοποιείται περισσότερο υπό όρους.  Η Μάρε Βιντ δραστηριοποιήθηκε από τη δεκαετία του 1960, όπου συνέβησαν αλλαγές στο αυστηρό πολιτικό καθεστώς της Σοβιετικής Ένωσης πράγμα που προκάλεσε αλλαγές στην καλλιτεχνική ζωή στην Εσθονία. Στις δεκαετίες του 1970 και 1980 συμμετείχε σε διάφορες διεθνείς μπιενάλε παρόλο που η Σοβιετική Ένωση απαγόρευε στους καλλιτέχνες να στέλνουν τα έργα τους στο εξωτερικό. 

## Βραβεία

* Ειδικό τριετές βραβείο χαρακτικής, Ταλίν, (1977, 1986, 1989, 1992)
* Βραβείο Γιάαν Γιένσεν, Ταλίν, (1984)
* Βραβείο τέχνης Κρίστιαν Ράουντ, (2001)
* Τριετές βραβείο ζωγραφικής Ταλίν Manu Prporia, (2009)
* Ετήσιο βραβείο τέχνης της Γκαλερί G, Ταλίν, (2007)
* Τάγμα του Λευκού Αστεριού,  4η τάξη, (2015). 

## Παραπομπές


## Εξωτερικοί σύνδεσμοι
* 

Κατηγορία:Καλλιτέχνιδες του 20ού αιώνα
Κατηγορία:Εσθονοί καλλιτέχνες
Ίντικαμ Αλίγιεφ

Ο **Ίντικαμ Καμίλ ογκλού Αλίγιεφ** (μερικές φορές επίσης γράφεται ως Ίντιγκαμ), γεννημένος στις 30 Νοεμβρίου 1962, στο Πούσκιν (τώρα Μπιλασουβάρ), στο Αζερμπαϊτζάν, πρώην τμήμα της ΕΣΣΔ, είναι υπερασπιστής των ανθρωπίνων δικαιωμάτων και δικηγόρος στο Αζερμπαϊτζάν. 

Μαζί με άλλους ακτιβιστές των ανθρωπίνων δικαιωμάτων, ο Αλίγιεφ φυλακίστηκε στα μέσα του 2014 ως μέρος μίας καταστολής σε όλη τη χώρα. Τον Απρίλιο του 2015 το δικαστήριο τον καταδίκασε σε 7,5 χρόνια φυλάκισης. Η σύλληψη του Αλίγιεφ θεωρείται ευρέως ότι έχει πολιτικά κίνητρα. Ο Αλίγιεφ είχε προηγουμένως φέρει πολλές υποθέσεις εναντίον των αρχών του Αζερμπαϊτζάν ενώπιον του Ευρωπαϊκού Δικαστηρίου  Ανθρωπίνων Δικαιωμάτων.

Πριν από τη σύλληψή του, ο Αλίγιεφ ήταν διευθυντής της Νομικής Εταιρείας Εκπαίδευσης (LES).  Στις 22 Απριλίου 2015, καταδικάστηκε σε φυλάκιση επτάμισι ετών. Κρίθηκε ένοχος για υπεξαίρεση και απάτη μεγάλης κλίμακας, παράνομες επιχειρήσεις και φοροδιαφυγή. Θεωρείται αιχμάλωτος συνείδησης από τη Διεθνή Αμνηστία. Στις 28 Μαρτίου 2016, το Ανώτατο Δικαστήριο του Αζερμπαϊτζάν άλλαξε την ποινή φυλάκισης από επτά χρόνια και έξι μήνες σε ποινή αναστολής πέντε ετών και διέταξε την απελευθέρωσή του. Ο Αλίγιεφ απελευθερώθηκε την ίδια μέρα.  

## Βραβεία

* 2012: το βραβείο Homo Homini για το έργο του για τα ανθρώπινα δικαιώματα, επελέγη ως ο καλύτερος υπερασπιστής των ανθρωπίνων δικαιωμάτων του 2012. 
* 2014 (Οκτώβριος): το βραβείο ελευθερίας Andrei Sakharov της νορβηγικής επιτροπής του Ελσίνκι, μαζί με τη Λέιλα Γιούνους, τον Ρασούλ Γιαφάροφ και άλλους πολιτικούς κρατουμένους στο Αζερμπαϊτζάν. Επειδή τότε ήταν στη φυλακή, παρέλαβαν το βραβείο τα παιδιά του.
* 2015 (Οκτώβριος): Βραβείο Ανθρωπίνων Δικαιωμάτων, του Διεθνούς Δικηγορικού Συλλόγου, για εξαιρετική συμβολή στα ανθρώπινα δικαιώματα.  Επειδή τότε ήταν στη φυλακή, παρέλαβαν το βραβείο τα παιδιά του.
* 2016 (Φεβρουάριος): Βραβείο Ανθρωπίνων Δικαιωμάτων, του Συμβουλίου των Συλλόγων και των Νομικών Κοινοτήτων της Ευρώπης (CCBE), που αφιέρωσε τη «ζωή του στην προστασία των δικαιωμάτων των ατόμων από το κατασταλτικό σύστημα της κυβέρνησης του Αζερμπαϊτζάν» και παρέχοντας για δεκαετίες «νομική βοήθεια και εκπροσώπηση στους πολιτικά διωκόμενους».  Επειδή τότε ήταν στη φυλακή, παρέλαβαν το βραβείο τα παιδιά του.
* 2016: Βραβείο Υπερασπιστών Πολιτικών Δικαιωμάτων της Χρονιάς, Υπερασπιστές Πολιτικών Δικαιωμάτων 

## Παραπομπές


Κατηγορία:Λήμματα που περιέχουν κείμενο στα αζέρικα
Κατηγορία:Ακτιβιστές
Κατηγορία:Δικηγόροι
Κατηγορία:Σελίδες με μη επιθεωρημένες μεταφράσεις
Ζαρίφα Αλίγιεβα

**Η Ζαρίφα Αζίζ γκίζι Αλίγιεβα** (, 28 Απριλίου 1923 - 15 Απριλίου 1985) ήταν Αζέρα οφθαλμίατρος, ακαδημαϊκός της Εθνικής Ακαδημίας Επιστημών του Αζερμπαϊτζάν και καθηγήτρια.

Ήταν η σύζυγος του τρίτου Προέδρου του Αζερμπαϊτζάν Χέινταρ Αλίγιεφ και η μητέρα του τέταρτου Προέδρου του Αζερμπαϊτζάν, Ιλάμ Αλίγιεφ.

## Βιογραφία
Η Ζαρίφα Αλίγιεβα γεννήθηκε στο χωριό Σακχτάκτι, Σαρούρ, το 1923. Ο πατέρας της ήταν ο Αζίζ Αλίγιεφ, Λαϊκός Επίτροπος Υπηρεσιών Δημόσιας Υγείας του Αζερμπαϊτζάν SSR και αργότερα ο πρώτος γραμματέας της επιτροπής του Κομμουνιστικού Κόμματος στο Νταγκεστάν. Το 1948, παντρεύτηκε τον Χέινταρ Αλίγιεφ. Στις 12 Οκτωβρίου 1955, γεννήθηκε η κόρη τους Σεβίλ και στις 24 Δεκεμβρίου 1961 γεννήθηκε ο γιος τους Ίλαμ. Το 1982, έζησε στη Μόσχα με την οικογένειά της.

Η Αλίγιεβα πέρασε μεγάλο μέρος της επαγγελματικής της ζωής στο Κρατικό Ινστιτούτο Προηγμένων Ιατρικών Σπουδών του Αζερμπαϊτζάν. Επινόησε και εισήγαγε νέες μεθόδους για τη θεραπεία των οφθαλμικών παθήσεων. Ήταν συγγραφέας 14 μονογραφιών, εκατοντάδων ερευνητικών εργασιών και 12 προτάσεων ορθολογικοποίησης.

## Θάνατος και κληρονομιά
Το 1985, πέθανε από καρκίνο και θάφτηκε στη Μόσχα. Αργότερα, το 1994, τα λείψανα της μεταφέρθηκαν και θάφτηκαν στην Αλέα της Τιμής του Μπακού.
μικρογραφία|400x400εσ| Γραμματόσημα του Αζερμπαϊτζάν, 2008
Τα γραμματόσημα αφιερωμένα στη Ζαρίφα Αλίγιεβα Aliyeva κυκλοφόρησαν το 2003, το 2008 και το 2013.

## Βραβεία και τιμές
* Ανώτερο βραβείο στον τομέα της οφθαλμολογίας - Premium που πήρε το όνομά του από τον M.I.Averbakh - καθηγητή ιατρικών σπουδών.

## Επιλεγμένα έργα
* *Anatomico-physiological features of the hydrodynamic system of the eye*.
* *Age-caused changes in eye and optic nerve passages: (Morfohistochemical researches)* (in co-authorship). Baku, 1980.
* *Professional pathology of eyesight* (in co-authorship), 1988.
* Modern surgical methods in the treatment of epiphora*.*
* Lachrymal physiology*.*
* *Sparing surgery in the treatment of the lacrimal passages*.

## Παραπομπές


Κατηγορία:Αζέροι οφθαλμίατροι
Κατηγορία:Αζέροι επιστήμονες
Κατηγορία:Πρώτες Κυρίες του Αζερμπαϊτζάν
Κατηγορία:Σελίδες με μη επιθεωρημένες μεταφράσεις
Αδενυλική κυκλάση

μικρογραφία|300x300εσ|Αδενυλική κυκλάση
Η **Αδενυλική κυκλάση** (συντομογραφία **AC**) είναι ένα ένζυμο με σημαντικούς ρυθμιστικούς ρόλους σε ουσιαστικά όλα τα κύτταρα. Είναι το πιο πολυφυλετικό γνωστό ένζυμο με 6 διαφορετικές κατηγορίες οι οποίες καταλύσουν την ίδια αντίδραση αλλά αντιπροσωπεύουν άσχετες οικογένειες γονιδίων χωρίς γνωστή αλληλουχία ή δομική ομολογία. Η πιο γνωστή κατηγορία της **Αδενυλικής κυκλάσης** είναι η τρίτη (AC-III). Τα AC-III υπάρχουν στα ευκαρυωτικά κύτταρα και είναι πολύ σημαντικά για κάθε ανθρώπινο ιστό.

Όλες οι κατηγορίες της Αδενυλικής κυκλάσης έχουν έναν κοινό σκοπό: Τη μετατροπή του ΑΤΡ σε κυκλικό ΑΜΡ (cAMP). Τα ιόντα μαγνησίου γενικά απαιτούνται και φαίνεται να εμπλέκονται στενά στον ενζυματικό μηχανισμό.
[κέντρο|μικρογραφία|503x503εσ|Η αδενυλική κυκλάση [Κατάλυση|καταλύει τη μετατροπή της ΑΤΡ σε κυκλική ΑΜΡ.]]

## Κατηγορίες

### Κατηγορία Ι (AC-I)
Η πρώτη κατηγορία των Αδενυλικών κυκλάσεων βρίσκονται σε πολλά βακτήρια συμπεριλαμβάνοντας το *[[Εσερίχια κόλι]]*. Αυτή είναι η πρώτη κατηγορία της **AC** που χαρακτηρίστηκε. Παρατηρήθηκε ότι το *[[Εσερίχια κόλι|Ε. κόλι]]* που στερείται γλυκόζη παράγει cAMP που χρησιμεύει ως εσωτερικό σήμα για την ενεργοποίηση των γονιδίων για εισαγωγή και μεταβολισμό άλλων σακχάρων.

### Κατηγορία ΙΙ (AC-II)
Αυτές οι Αδενυλικές κυκλάσεις είναι τοξίνες που παράγονται από παθογόνα βακτήρια όπως τα Bacillus anthracis, Bordetella pertussis, Pseudomonas aeruginosa και Vibrio vulnificus κατά τη διάρκεια λοιμώξεων. Αυτά τα βακτήρια παράγουν επίσης πρωτεΐνες που επιτρέπουν στη AC-II να εισέλθει σε κύτταρα, όπου η εξωγενής δραστικότητα της AC υπονομεύει τις φυσιολογικές κυτταρικές διεργασίες. Τα γονίδια για τάξη II AC είναι γνωστά ως cyaA, ένα από τα οποία είναι η τοξίνη του άνθρακα.

### Κατηγορία ΙΙΙ (AC-III)
Αυτές οι Αδενυλικές κυκλάσεις είναι οι πιο γνωστές σχετικά με την εκτεταμένη μελέτη λόγω των σημαντικών ρόλων τους στην ανθρώπινη υγεία. Βρίσκονται επίσης σε ορισμένα βακτήρια, ιδίως στο Μυκοβακτήριο της φυματίωσης όπου φαίνεται να έχουν βασικό ρόλο στην παθογένεση. Οι περισσότερες AC-III είναι αναπόσπαστες πρωτεΐνες μεμβράνης (IMP) που εμπλέκονται στη μεταφορά εξωκυτταρικών σημάτων σε ενδοκυτταρικές αποκρίσεις.

## Πηγές


Κατηγορία:Ένζυμα
Ζαρίφα Σαουτίεβα

**Η Ζαρίφα Σαουτίεβα** (, γεννήθηκε την 1η Μαΐου 1978) είναι διευθύντρια μουσείου και πολιτική ακτιβίστρια από την Ινγκουσετία. Απολύθηκε από τη ρωσική κυβέρνηση λόγω των διαμαρτυριών της για αλλαγές στα σύνορα μεταξύ Τσετσενίας και Ινγκουσετίας και στη συνέχεια φυλακίστηκε.

## Βιογραφία
μικρογραφία| Μνημείο Μνήμης & Δόξας, όπου η Σαουτίεβα δούλευε πριν από την απόλυση της
Η Σαουτίεβα γεννήθηκε την 1η Μαΐου 1978. Κατά την παιδική της ηλικία αγαπούσε το διάβασμα. Η οικογένειά της περιλαμβάνει δύο αδελφές και έναν αδελφό. Έχει πτυχίο πανεπιστημίου και έζησε στο Σούνζα της Δημοκρατίας της Ινγκουσετία. Είναι μέλος της Επιτροπής Ίνγκους της Εθνικής Ενότητας.  Μέχρι τον Νοέμβριο του 2018 ήταν αναπληρώτρια διευθύντρια του Μνημείου της Μνήμης και της Δόξας στο Ναζράν της Ινγκουσετίας.   Ήταν ιδιαίτερα προικισμένη στο έργο της για το μουσείο σχετικά με τη συμμετοχή της κοινότητας. Απολύθηκε από τη ρωσική κυβέρνηση από τη θέση της ως απάντηση στη συμμετοχή της σε διαμαρτυρίες ενάντια σε αλλαγές στα σύνορα μεταξύ Τσετσενίας και Ινγκουσετίας.  

## Ακτιβισμός
Η Σαουτίεβα συνελήφθη στις 27 Μαρτίου 2019 στο Μαγκάς από την αστυνομία, μετά από συγκρούσεις με διαδηλωτές. Υποστηρίζεται ότι οι διαδηλωτές έριξαν ραβδιά, καρέκλες και φράχτες στην αστυνομία, αφού έγιναν προσπάθειες για τη διάλυση της διαμαρτυρίας. Ενώ η Σαουτίεβα χρησιμοποίησε τα μέσα κοινωνικής δικτύωσης για να καταγράψει διαμαρτυρίες, οι ηχογραφήσεις από τον Μάρτιο του 2019 δείχνουν ότι καλεί άλλους διαδηλωτές στην τάξη.

Η Σαουτίεβα ήταν ένα από τα 33 άτομα που κρατήθηκαν ως απάντηση στον ρόλο τους στις διαδηλώσεις κατά των συνόρων.  Ήταν η μόνη γυναίκα που κρατείτο και η κράτηση της ξεκίνησε στις 12 Ιουλίου 2019.  Κρατήθηκε σε ένα κέντρο στο Ναλτσίκ στην Καμπαρντίνο-Μπαλκαρία. Ισχυρίστηκε ότι, ενώ βρισκόταν υπό κράτηση, αυτή και άλλοι διαδηλωτές, ήταν θύματα ψυχολογικών βασανιστηρίων και σωματικής βίας. Όταν της ζητήθηκε να δώσει ένα δείγμα γραφής κατά τη διάρκεια της κράτησης, έγραψε ένα ποίημα του Όσιπ Μαντελστάμ.

Στις 15/16 Ιανουαρίου 2020, η Σαουτίεβα και άλλοι διαδηλωτές κατηγορήθηκαν για συμμετοχή σε μία εξτρεμιστική κοινότητα. Στις 26 Ιανουαρίου υποβλήθηκε καταγγελία από δικηγόρους από το Κέντρο Ανθρωπίνων Δικαιωμάτων στην Ινγκουσετία στο Ευρωπαϊκό Δικαστήριο Ανθρωπίνων Δικαιωμάτων σχετικά με την καταδίκη. Στις 27 Μαρτίου μία ανοιχτή επιστολή, υπογεγραμμένη από περισσότερα από 170 άτομα, ζήτησε την απελευθέρωσή της.  Αυτή η εκστρατεία ξεκίνησε από τη συνάδελφο ακτιβίστρια Λέιλα Γκαζντίγιεβα  Από τον Μάρτιο του 2020, η δίκη της επρόκειτο να διεξαχθεί ιδιωτικά και η οικογένεια της δεν επιτρέπεται να την επισκεφτεί.  Το Συμβούλιο της Ευρώπης βλέπει την Σαουτίβα και τους συναδέλφους της ακτιβιστές, ως πολιτικούς κρατούμενους που κρατούνται από το κράτος.

## Βιβλιογραφικές αναφορές


 

Κατηγορία:Ρώσοι ακτιβιστές
Κατηγορία:Σελίδες με μη επιθεωρημένες μεταφράσεις
Κατηγορία:Πολιτικοί κρατούμενοι
Στεφανοβίκειο Μαγνησίας

Το **Στεφανοβίκειο** (πρώην *Χατζήμισι* και *Στεφανοβίκιο*) είναι οικισμός της Θεσσαλίας στον δήμο Ρήγα Φεραίου της Περιφερειακής Ενότητας Μαγνησίας. Σύμφωνα με την απογραφή του 2021, ο πληθυσμός του ανέρχεται στους 1.468 κατοίκους.

## Ονομασία
Μέχρι το 1924 ονομαζόταν Χατζήμισι, ενώ μέχρι το 1940 Στεφανοβίκιο. Η τωρινή του ονομασία, δόθηκε προς τιμήν του γαιοκτήμονα Παύλου Στεφάνοβικ-Σκυλίτση, ο οποίος δώρισε την έκταση της περιοχής, στο ελληνικό Δημόσιο.

## Γενικά και ιστορικά στοιχεία
αριστερά|μικρογραφία|198x198εσ|Η είσοδος του χωριού από την παλαιά Ε.Ο. Βόλου-Λαρίσης
Το Στεφανοβίκειο είναι κτισμένο σε υψόμετρο 75 μέτρων στον Θεσσαλικό Κάμπο, πλησίον της λίμνης Κάρλας.

Από το χωριό (τότε γνωστό ως Χατζήμισι) διήλθε τον Δεκέμβριο του 1809 ο Άγγλος περιηγητής Ουίλιαμ Μάρτιν Ληκ. Σύμφωνα με την μαρτυρία του, επρόκειτο για τσιφλίκι στο οποίο ζούσαν περίπου 50 ελληνικές οικογένειες. Μερικά χρόνια αργότερα, το 1815, με βάση τους υπολογισμούς του Αργύρη Φιλιππίδη, στο χωριό ζούσαν περισσότερες από 40 οικογένειες.

Σε κοντινή απόσταση βρίσκεται το στρατιωτικό Αεροδρόμιο Στεφανοβικείου («Στρατόπεδο Υπολοχαγού (ΠΒ) Περισάκη»), όπου εδρεύει η 1η Ταξιαρχία Αεροπορίας Στρατού (1η ΤΑΞΑΣ), αλλά και το 307 Προκεχωρημένο Εργοστάσιο Βάσεως, το οποίο συντηρεί όλο το αεροπορικό υλικό του Στρατού Ξηράς.

Από το 1999 μέχρι το 2010, το Στεφανοβίκειο ήταν έδρα του καποδιστριακού δήμου Κάρλας. Από το 2011, με βάση το Πρόγραμμα «Καλλικράτης», είναι έδρα της δημοτικής ενότητας Κάρλας του δήμου Ρήγα Φεραίου. Παρά το γεγονός πως αποτελεί κομμάτι της Μαγνησίας, εκκλησιαστικά το χωριό ανήκει στη μητρόπολη Λαρίσης και Τυρνάβου.

Στο Στεφανοβίκειο γεννήθηκαν οι πολιτικοί Παρίσης Παπαϊωάννου (1919 -1982, βουλευτής Βόλου με τον Ελληνικό Συναγερμό) και Γιώργος Παππάς (1938-2012, βουλευτής Μαγνησίας με το ΠΑΣΟΚ).

## Απογραφές πληθυσμού

## Διοικητικές μεταβολές

* **(1883 - 1912):** Ο οικισμός Χατζήμισι, ανήκει στο Δήμο Αρμενίου.
* **(1912 - 1924):** Ο οικισμός Χατζήμισι, είναι έδρα της Κοινότητας Χατζημισίου.
* **(1924 - 1940):** Ο οικισμός Στεφανοβίκιο, είναι έδρα της Κοινότητας Στεφανοβικίου.
* **(1940 - 1997):** Ο οικισμός Στεφανοβίκειο, είναι έδρα της Κοινότητας Στεφανοβικείου.
* **(1997 - 2010):** Ο οικισμός Στεφανοβίκειο, είναι έδρα του Δήμου Κάρλας.
* **(από το 2010):** Ο οικισμός Στεφανοβίκειο, είναι έδρα της Δημοτικής Ενότητας Κάρλας και ανήκει στο Δήμο Ρήγα Φεραίου.

## Χάρτης περιοχής

## Παραπομπές

## Εξωτερικοί σύνδεσμοι

* Δήμος Ρήγα Φεραίου - Στεφανοβίκειο (από την ιστοσελίδα του Δήμου Ρήγα Φεραίου).

Κατηγορία:Περιφερειακή ενότητα Μαγνησίας
Κατηγορία:Κωμοπόλεις της περιφερειακής ενότητας Μαγνησίας
Κατηγορία:Δήμος Ρήγα Φεραίου
Κέντρο Ανθρωπίνων Δικαιωμάτων Βιάσνα

Το **Κέντρο Ανθρωπίνων Δικαιωμάτων Βιάσνα** () είναι ένας οργανισμός για τα ανθρώπινα δικαιώματα με έδρα το Μινσκ της Λευκορωσίας. Η οργάνωση στοχεύει στην παροχή οικονομικής και νομικής βοήθειας στους πολιτικούς κρατουμένους και στις οικογένειές τους και ιδρύθηκε το 1996 από τον ακτιβιστή Αλές Μπιαλιάτσκι ως απάντηση σε μεγάλη καταστολή διαδηλώσεων από την κυβέρνηση του Αλεξάντερ Λουκασένκο.

## Ιστορία
Το 2005, οι Μπιαλιάτσκι και Βιάσνα κέρδισαν το βραβείο Homo Homini της Τσεχικής ΜΚΟ People in Need (Άνθρωποι σε Ανάγκη), το οποίο αναγνωρίζει "ένα άτομο που αξίζει σημαντική αναγνώριση λόγω της προώθησης των ανθρωπίνων δικαιωμάτων, της δημοκρατίας και των μη βίαιων λύσεων σε πολιτικές συγκρούσεις".

Μετά από μία εκτεταμένη καταστολή εναντίον πολιτικών ακτιβιστών που διαμαρτύρονται για αμφιλεγόμενες προεδρικές εκλογές του 2010, που επικρίθηκαν από τα Ηνωμένα Έθνη και τους παρατηρητές της Ευρωπαϊκής Ένωσης τόσο τα γραφεία της Βιάσνα όσο και το σπίτι του Μπιαλιάτσκι έχουν ερευνηθεί επανειλημμένα από τις κρατικές δυνάμεις ασφαλείας. Στις 14 Φεβρουαρίου, ο Μπιαλιάτσκι κλήθηκε στο γραφείο του Εισαγγελέα και προειδοποιήθηκε ότι καθώς η Βιάσνα ήταν μη εγγεγραμμένος οργανισμός, η κυβέρνηση θα ζητούσε ποινική δίωξη εναντίον του εάν η ομάδα συνέχιζε να λειτουργεί.

Στις 26 Νοεμβρίου 2012, σύμφωνα με απόφαση του δικαστηρίου κατά του Μπιαλιάτσκι, το γραφείο της Βιάσνα στο Μινσκ κατασχέθηκε και σφραγίστηκε από την κυβέρνηση της Λευκορωσίας. Η Διεθνής Αμνηστία χαρακτήρισε το κλείσιμο ως «κατάφωρη παραβίαση των διεθνών υποχρεώσεων για τα ανθρώπινα δικαιώματα της Λευκορωσίας».

Μετά τις διαμαρτυρίες της Λευκορωσίας 2020-2021, το Κέντρο Ανθρωπίνων Δικαιωμάτων Βιάσνα μαζί με το Κέντρο Αποκατάστασης και Έρευνας για τα Θύματα Βασανιστηρίων, το REDRESS και τη Διεθνή Επιτροπή Διερεύνησης Βασανιστηρίων στη Λευκορωσία ίδρυσαν τη Διεθνή Πλατφόρμα Λογοδοσίας για τη Λευκορωσία. Σε κοινή δήλωση, 19 κράτη εξέφρασαν την πλήρη υποστήριξή τους για τη δημιουργία μίας τέτοιας πλατφόρμας.

## Βιβλιογραφικές αναφορές

## Βιβλιογραφία

* 

## Εξωτερικοί σύνδεσμοι
* Κέντρο Ανθρωπίνων Δικαιωμάτων της Λευκορωσίας «Viasna» (ο επίσημος ιστότοπος)
* Κέντρο Ανθρωπίνων Δικαιωμάτων Viasna: 15 χρόνια δίωξης

Κατηγορία:Σελίδες με μη επιθεωρημένες μεταφράσεις
Κατηγορία:Βραβείο Ορθής Διαβίωσης
Ανού Τάλι

Η **Ανού Τάλι** (· Τάλιν, 18 Ιουνίου 1972) είναι Εσθονή διευθύντρια ορχήστρας.

## Ζωή και καριέρα
Η Τάλι γεννήθηκε στο Ταλίν. Ξεκίνησε τη μουσική της κατάρτιση ως πιανίστρια και αποφοίτησε από το Ταλίν Μουσικό Γυμνάσιο το 1991. Συνέχισε τις σπουδές της στην Εσθονική Μουσική Ακαδημία ως μαέστρος με τους Κούνο Άρενγκ, Τόομας  Κάπτεν και Ρομάν Ματσόφ. Από το 1998 έως το 2000, σπούδασε στο Κρατικό Ωδείο της Αγίας Πετρούπολης με τον Ίλια Μούσιν και αργότερα με τον Λέονιντ Κόρτσμαρ. Ξεκίνησε τις σπουδές της το 1995 με τον Γιόρμα Πανούλα στην Ακαδημία Σιμπέλιους στο Ελσίνκι. Το 1997, η Τάλι και η δίδυμη αδελφή της Κάντρι Τάλι ίδρυσαν την Εσθονική-Φινλανδική Συμφωνική Ορχήστρα, με την Ανού Τάλι ως διευθυντή της ορχήστρας και την Κάντρι Τάλι ως διευθυντή της. Η ορχήστρα πήρε αργότερα το όνομα της Σκανδιναβικής Συμφωνικής Ορχήστρας. Η Τάλι και η Σκανδιναβική Συμφωνική Ορχήστρα πραγματοποίησαν την πρώτη τους ηχογράφηση το 2002 με το "*Το Πέταγμα του Κύκνου*", για το Finlandia / Warner Classics, το οποίο παρουσίασε δύο παγκόσμιες ηχογραφήσεις πρεμιέρας, τις ορχηστρικές σουίτες *Ωκεανός* και το *Πέταγμα του Κύκνου* του Βέλιο Τόρμις. Αυτή η ηχογράφηση κέρδισε το βραβείο Νέου Καλλιτέχνη της Χρονιάς στα βραβεία Echo Klassic 2003 στη Γερμανία. Η δεύτερη ηχογράφηση τους ήταν το *Action Passion Illusion*, επίσης για την Warner Classics.

Στη Βόρεια Αμερική, η Τάλι έκανε το ντεμπούτο της στις ΗΠΑ με τη Συμφωνική Ορχήστρα του Νιου Τζέρσεϋ τον Ιανουάριο του 2005.   Τον Απρίλιο του 2007, η Τάλι διορίστηκε Μουσικός Διευθυντής της Ορχήστρας Επιμελητηρίου Μανιτόμπα και προγραμματίστηκε να ξεκινήσει μετά το Σεπτέμβριο του 2007.  Ωστόσο, το Νοέμβριο του 2008, η ορχήστρα ανακοίνωσε ότι αυτή και η Τάλι δεν μπόρεσαν να συμφωνήσουν σχετικά με τους όρους της σύμβασης και η Τάλι δεν ανέλαβε ποτέ τη θέση Μανιτόμπα. 

Το καλοκαίρι του 2006, η Τάλι έκανε το ντεμπούτο της στο Φεστιβάλ Όπερας Σαβονλίνα με μια νέα παραγωγή της *[[Κάρμεν]]* και επίσης στο Φεστιβάλ του Σάλτσμπουργκ με την Ορχήστρα  Μοτσαρτέουμ. Η δουλειά της στη σύγχρονη μουσική περιλαμβάνει τη διεξαγωγή της πρεμιέρας στις ΗΠΑ των  Τ*ραγουδιών των Πολέμων,* *Που Έχω Δει* του Χάινερ Γκέμπελς. 

Η Τάλι έκανε την πρώτη της εμφάνιση με την ορχήστρα Σαρασότα τον Φεβρουάριο του 2011.  Τον Ιούνιο του 2013, η Ορχήστρα Σαρασότα όρισε την Τάλι ως την επόμενη  μουσικό διευθυντή, με ισχύ από την 1η Αυγούστου 2013, με αρχικό συμβόλαιο 3 ετών.  Η ορχήστρα επέκτεινε το συμβόλαιό της για άλλα 3 χρόνια το 2016. Τον Οκτώβριο του 2017, η ορχήστρα ανακοίνωσε ότι η Τάλι πρόκειται να παραιτηθεί από τη μουσική διεύθυνση της ορχήστρας το 2019.  

Η Τάλι και ο σύζυγός της Χέντρικ  Άγκουρ, διευθυντής του σχολείου Γκουστάβ Άντολφ στο Ταλίν, παντρεύτηκαν το 2014. Το ζευγάρι έχει ένα παιδί, που γεννήθηκε τον Μάιο του 2015.  Τα βραβεία και οι διακρίσεις της περιλαμβάνουν το Πολιτιστικό Βραβείο της Εσθονίας το 2003 και το Προεδρικό Βραβείο της Εσθονίας το 2004. Η Τάλι ηχογράφησε επίσης εσθονική μουσική με τη Frankfurt RSO.

## Παραπομπές


## Εξωτερικοί σύνδεσμοι
* 

Κατηγορία:Εσθονοί καλλιτέχνες
Κατηγορία:Εσθονοί μουσικοί
Σβετλάνα Γκάνουσκινα

Η **Σβετλάνα Αλεξέιεβνα Γκάνουσκινα** (, γεννημένη στις 6 Μαρτίου 1942) είναι μαθηματικός και ακτιβίστρια ανθρωπίνων δικαιωμάτων στη Ρωσία, η οποία αναφερόταν ως σοβαρή υποψήφια για το βραβείο Νόμπελ Ειρήνης του 2010.

## Έργο
Η Γκάνουσκινα εργάστηκε για πολλά χρόνια ως καθηγήτρια μαθηματικών σε πανεπιστήμιο της Μόσχας. Το 1990, βοήθησε στην ίδρυση της ομάδας Βοήθεια των Πολιτών (*Grazhdanskoe Sodeistvie*), μίας ΜΚΟ που αγωνίζεται για τα ανθρώπινα δικαιώματα, ιδίως όσον αφορά τους μετανάστες και τους πρόσφυγες στη ρωσική κοινωνία. Από το 2015, ο οργανισμός χαρακτηρίζεται ως "ξένος πράκτορας" από τη ρωσική κυβέρνηση.

Η Γκάνουσκινα είναι μέλος του Προεδρικού Συμβουλίου για την Κοινωνία των Πολιτών και τα Ανθρώπινα Δικαιώματα. Είναι επίσης στο συμβούλιο του Μνημείου, μίας κοινότητας αφιερωμένη στη μνήμη των θυμάτων της σοβιετικής καταστολής.

## Αναγνώριση
Το 2006, της απονεμήθηκε το βραβείο Homo Homini για τον ακτιβισμό των ανθρωπίνων δικαιωμάτων από την τσεχική ομάδα People in Need (Άνθρωποι σε Ανάγκη).

Το 2016, η Γκάνουσκινα έλαβε το Βραβείο Ορθής Διαβίωσης, που συχνά αναφέρεται ως «Εναλλακτικό Βραβείο Νόμπελ», στη Στοκχόλμη της Σουηδίας, «*για την υπερδεκαετή δέσμευσή της στην προώθηση των ανθρωπίνων δικαιωμάτων και της δικαιοσύνης για τους πρόσφυγες και τους εξαναγκασμένους μετανάστες και την ανοχή μεταξύ διαφορετικών εθνοτικών ομάδων*".

## Δείτε επίσης
* Ανθρώπινα δικαιώματα στη Ρωσία

## Παραπομπές


Κατηγορία:Ρώσοι μαθηματικοί
Κατηγορία:Σοβιετικοί μαθηματικοί
Κατηγορία:Ακτιβιστές
Κατηγορία:Σελίδες με μη επιθεωρημένες μεταφράσεις
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα